Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 134/12/5508	Ružomberok, 11.12.2012
EEČ : 2-42-132-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodený  požadoval náhradu škody vo výške 1283,89 Eur, ktorú obvinený postupne uhradil na účet poškodeného. XXXXX dňa 25.10.2012 zložil na účet Okresnej prokuratúry v Ružomberku peňažnú sumu na všeobecne prospešné účely vo výške 30,- Eur, pričom adresátom tejto sumy je Občianske združenie Florián, so sídlom Ul. S. Nemčeka 169, 03495 Likavka, IČO 37973002, číslo účtu 8339803001/5600, vedený v Dexia banke, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona, teda 25,- Eur, 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-239/OO-RK-2012.
        V období od 20.02.2012 do 11.00 h dňa 02.04.2012 na odbernom mieste č. 4100781374 - rodinný dom č. 72 na ulici K. Sidora v Ružomberku, ako vlastník tohto domu vykonal neoprávnený odber zemného plynu v zmysle § 59 Zákona o energetike č. 656/2004 Z. z. do spotrebiča v uvedenom rodinnom dome takým spôsobom, že na plynomere č. 61377880B906 v skrinke pri rodinnom dome odstránil zabezpečovaciu plombu na prívode regulátora a odstránil zátku na prívode, ktoré opatrenia boli prijaté voči odberateľovi XXXXX spoločnosťou SPP - distribúcia a. s., XXXXX dňa 20.02.2012 po odstavení dodávky plynu z dôvodu neuhradených faktúr, čím spôsobil spoločnosti Slovenský plynárenský priemysel - distribúcia, a. s., XXXXX, XXXXX XXXXX, IČO: XXXXX, škodu vo výške 1.283,89 Eur. 
Odôvodnenie: 
            Uznesením povereného príslušníka OO PZ XXXXX sp. zn. ORP-239/OO-RK-2012 z 19.04.2012 bolo podľa § 206 ods. 1 Trestného poriadku vznesené obvinenie XXXXX pre prečin krádeže § 212 ods. 2 písm. e) Trestného zákona, na tom skutkovom základe tak, ako je to uvedené vo výrokovej časti tohto uznesenia.
     	
            Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            XXXXX a poškodený uzavreli dňa 25.10.2012 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený potvrdil uhradenie požadovanej náhrady škody vo výške 1283,89 Eur, ktorú obvinený postupne uhradil na účet poškodeného.
    	 
          XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

XXXXX zložil na účet Okresnej prokuratúry v Ružomberku peňažnú sumu vo výške 30,- Eur, pričom adresátom tejto sumy je Občianske združenie Florián, so sídlom Ul. S. Nemčeka 169, 03495 Likavka, IČO 37973002, číslo účtu 8339803001/5600, vedený v Dexia banke, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona, teda 25,- Eur. 

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. 

Táto suma je primeraná závažnosti spáchaného trestného činu.
             
XXXXX a poškodený s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	  
Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor